Framrúðan og húddið á bílnum okkar gefa okkur oft góðar vísbendingar um lífið við vatnið . Ekki láta undir höfuð leggjast að gefa lífinu gaum á meðan þú gerir þig og stöngina klára í veiði . Veltu við steinum og sjáðu hvað pollarnir hafa að geyma . Þá fyrst geta spádómarnir hafist og við getum farið að virða vatnsflötinn fyrir okkur . Fiskur gerir mun oftar vart við sig heldur en ætla mætti . Örlítil , eða stór , sportöskjulaga gára á vatninu segir okkur að fiskur sé á ferð . Gára er sjaldnast fullkomlega hringlaga heldur sporöskjulöguð . Þrengri hluti gárunnar vísar okkur í þá átt sem fiskurinn stefni í . Skimaðu lítið eitt lengra í þá átt og reyndu að meta tímann sem líður þar til næsta gára birtist . Þegar hún svo kemur ertu kominn með stefnuna og þann tíma sem líður á milli þess að fiskurinn tekur uppi , þú ert mögulega með einn í sigtinu . Hinkraðu aðeins , láttu síðan vaða á þann stað sem þér þykir líklegastur til að vera númer þrjú í röðinni . Silungur er ótrúlega reglufastur og mestar líkur eru á að hann haldi ákveðnum ritma í uppitökum , meira að segja þótt hann nái ekki æti í hverri töku . Eitt að lokum um gárur ; stærð þeirra segir okkur ekkert til um stærð fisksins sem kom henni af stað . Hraðsyndur , lítill fiskur gárar meira en hægur boltafiskur . Kannast einhver við að eltast við orsakavaldinn að ‚ stóru ‘ gárunni og sitja svo uppi með galsafullan titt ?